

VLADA REPUBLIKE HRVATSKE

Zagreb, 11. veljače 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDLAGATELJ:** Ministarstvo poljoprivrede

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET:** Prijedlog odluke o donošenju Programa dodjele potpora male vrijednosti za sanaciju šteta od potresa poduzetnicima koji obavljaju djelatnosti prerade drva i proizvodnje namještaja na području Sisačko-moslavačke, Zagrebačke i Karlovačke županije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_ 2021. godine donijela

**ODLUKU**

**o donošenju Programa dodjele potpora male vrijednosti za sanaciju šteta od potresa poduzetnicima koji obavljaju djelatnosti prerade drva i proizvodnje namještaja na području Sisačko-moslavačke, Zagrebačke i Karlovačke županije**

**I.**

Donosi se Program dodjele potpora male vrijednosti za sanaciju šteta od potresa poduzetnicima koji obavljaju djelatnosti prerade drva i proizvodnje namještaja na području Sisačko-moslavačke, Zagrebačke i Karlovačke županije (u daljnjem tekstu: Program).

Program je sastavni dio ove Odluke.

 **II.**

Sredstva za provedbu Programa osigurana su u 2021. godini u iznosu od 10.000.000,00 kuna u Državnom proračunu Republike Hrvatske za 2021. godinu i projekcijama za 2022. i 2023. godinu na razdjelu Ministarstva poljoprivrede na aktivnosti K828006 Mjere razvoja konkurentnosti prerade drva i proizvodnje namještaja.

**III.**

Ministarstvo poljoprivrede će na temelju Programa raspisati javni natječaj u roku od sedam dana od dana stupanja na snagu ove Odluke.

**IV.**

Ova Odluka stupa na snagu danom donošenja, a objavit će se u „Narodnim novinama“.

Klasa:

Urbroj:

Zagreb, \_\_\_\_\_\_\_ 2021. godine

 PREDSJEDNIK

 mr. sc. Andrej Plenković

**OBRAZLOŽENJE**

Sisačko-moslavačku te dijelove Zagrebačke i Karlovačke županije je dana 28. i 29. prosinca 2020. pogodio niz razornih potresa koji su svojim opsegom i intenzitetom ugrozili zdravlje i živote ljudi, imovinu i okoliš te u nekim slučajevima na dulje razdoblje onemogućili obavljanje gospodarske aktivnosti.

Na području pogođenom potresom, poduzetnici koji obavljaju djelatnosti prerade drva i proizvodnje namještaja pretrpjeli su značajne štete na proizvodnim kapacitetima uslijed kojih je došlo do smanjenja ili obustave gospodarske aktivnosti te je nužna sanacija šteta radi nastavljanja proizvodnje i njihova daljnjeg opstanka.

Program dodjele potpora male vrijednosti za sanaciju šteta od potresa poduzetnicima koji obavljaju djelatnosti prerade drva i proizvodnje namještaja na području Sisačko-moslavačke, Zagrebačke i Karlovačke županije predstavlja pravni temelj za dodjelu potpora male vrijednosti u smislu Uredbe Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL L 352, 24.12.2013.), kako je posljednji put izmijenjena Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7.7.2020., str. 3.)

Programom se uređuje dodjela bespovratnih sredstava potpore male vrijednosti poduzetnicima koji obavljaju djelatnosti prerade drva i proizvodnje namještaja na području pogođenom potresom, kako je to utvrđeno Odlukom o proglašenju katastrofe na području pogođenom potresom (“Narodne novine“, br. 1/21.), a sa svrhom sanacije šteta na proizvodnoj tehnologiji i opremi, informacijskoj i komunikacijskoj tehnologiji i proizvodno - poslovnim objektima nastalih kao posljedica potresa.

Potpore male vrijednosti po ovom Programu mogu se dodjeljivati najkasnije do 31. prosinca 2021. godine. Sredstva za provedbu ovoga Programa u iznosu od 10.000.000,00 kuna osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu na razdjelu Ministarstva poljoprivrede na aktivnosti K828006 Mjere razvoja konkurentnosti prerade drva i proizvodnje namještaja.

Slijedom navedenoga, predlaže se Vladi Republike Hrvatske donošenje ove Odluke.